laion/Wikipedia-Exotic huggingface dataset:
אלגוריה

אלגוריה היא יצירה שיש לה משמעות מעבר לתוכן הגלוי והמפורש שמצוי בה. אלגוריה היא השאלה, מטפורה מורחבת. היא נועדה להעביר מסר או מוסר השכל באמצעות סיפור, לרוב תוך שימוש באנלוגיה לחיים ולמציאות. אלגוריה היא לרוב יצירה ספרותית, אך היא יכולה להיות מועברת גם באמצעות אמנות חזותית, כגון ציור, פיסול, צילום, קולנוע, תיאטרון, או סוג אחר של יצירה אמנותית. בסיפור האלגורי קיימים שני רבדים – הרובד הגלוי והרובד הסמוי. הרובד הגלוי הוא מפורש וחד משמעי, ואילו את הרובד הסמוי ניתן לפרש במספר אופנים. הרובד הסמוי הוא שמכיל את המסר של היצירה. ישנם מספר כלים שאופייניים לאלגוריות בספרות: אנלוגיות – יוצרות הקבלה בין אלמנטים ברובד הגלוי לבין הרובד הסמוי, הן לרוב המפתח להבנת העומק ביצירה. מטפורות – נותנות ערך מוסף לצורת היצירה ולא רק למשמעותה, בדומה לדימוי. הרמזים – כמעט בכל האלגוריות הכתובות ישנם ארמזים רבים המקשרים בין היצירה לבין יצירות אחרות. האלגוריה בנויה על כך שבגלל הקשרים תרבותיים יקבל סיפור מסוים בעל משמעות מסוימת, משמעות אחרת. הארמז מקשר את היצירה לשאר התרבות ומחזק את הפן התרבותי ביצירה, ובכך מדגיש את הרובד הסמוי. הזרה – בכל אלגוריה יהיה אפקט של הזרה, היצירה תמיד תראה לקורא משהו שהוא מכיר מהמציאות, אך מהיבט שונה לחלוטין. יש מספר סוגים של טקסטים, בהם השימוש באלגוריות נפוץ במיוחד: משל – סיפור אלגורי קצר המוביל למוסר השכל אחד מוגדר. נבואה – רוב הנבואות נכתבו כאלגוריות. מסה פילוסופית – בטקסטים פילוסופיים נהוג להשתמש באלגוריות לשם פישוט הרעיונות והמחשתם. מיתולוגיה – המיתוסים הם פעמים רבות אלגוריות המלמדות ערכים ותרבות. כיפה אדומה – "כיפה אדומה" הוא סיפור עם, שדן באופיים של בני אדם ובשאלות מוסר עקרוניות. הגלגול – "הגלגול" של קפקא עוסק במערכות יחסים בין אנשים בכלל. משמעות האלגוריה היא שהסיפור לא תקף רק למשפחה אחת. הזר – ספרו של אלבר קאמי, "הזר" הוא יצירה המזרה את כל הטבע האנושי, ומאפשרת לנו לבחון את החברה האנושית כולה דרך סיפורו של אדם אחד. שיר השירים – מְגִלַּת שִׁיר הַשִּׁירִים היא סדרה של שירי אהבה בין בני זוג, הדוד והרעיה, אשר ספרות חז"ל מפרשת אותם כמשל ליחסי אלוהים ועם ישראל. אלגוריה לאלמנט מים מאת למבר סיז'יסבר אדם במזרקה הגדולה של ארמון סנסוסי אלגוריה לאלמנט אוויר מאת למבר סיז'יסבר אדם במזרקה הגדולה של ארמון סנסוסי אלגוריה לאלמנט אדמה מאת פרנסואה גספר אדם במזרקה הגדולה בארמון סנסוסי אלגוריה לאלמנט אש מאת פרנסואה גספר אדם במזרקה הגדולה בארמון סנסוסי אנגוגיה משל המערה של אפלטון מדיה וקבצים בנושא אלגוריה בוויקישיתוף האנציקלופדיה העברית. אלגוריה, באתר אנציקלופדיה בריטניקה (באנגלית) אלגוריה, דף שער בספרייה הלאומית אלגוריה, באתר הספרייה הווירטואלית של מטח י.ה., האנציקלופדיה העברית – כרך שלישי, ירושליים: חברה להוצאת אנציקלופדיות בע"מ, תשכ"ו
מקסימיליאן ארנולד

מקסימיליאן ארנולד (בגרמנית: Maximilian Arnold; נולד ב-27 במאי 1994) הוא כדורגלן גרמני המשחק בעמדות הקשר ההתקפי והמרכזי בקבוצת וולפסבורג מהבונדסליגה, בה הוא גם הקפטן, ובנבחרת גרמניה. ארנולד עזב את ביתו בגיל 12, במטרה להצטרף לאקדמיית הכדורגל לנערים של דינמו דרזדן. שלוש שנים בלבד לאחר מכן, הוא הצטרף לוולפסבורג. יחד עם קבוצות הנערים של מועדונו החדש, זכה ארנולד ב-2 תוארי אליפות לנוער, ב-2009 וב-2011. ב-26 בנובמבר 2011 ארנולד ערך את הופעת הבכורה שלו בקבוצת הבוגרים, כאשר נכנס כמחליף בשלב מאוחר של משחק החוץ מול אאוגסבורג, בו הפסידה קבוצתו 0–2. במשחק זה, ארנולד עשה היסטוריה במועדונו, כאשר היה לשחקן הצעיר ביותר שמשחק עבורו, בגיל 17, חמישה חודשים -30 ימים בלבד. ב-13 באפריל 2013, ארנולד כבש את שערו המקצועני הראשון, כאשר כבש את השער הראשון במשחק התיקו 2-2 נגד 1899 הופנהיים. כך, גם קבע שיא חדש נוסף במועדון, והיה לכובש הצעיר ביותר בוולפסבורג. ב-22 ביוני 2013, ארנולד חתם על חוזה ארבע-שנתי חדש במועדונו. וולפסבורג - אקדמיה/נוער אליפות גרמניה עד גיל 19: 2010-2011 הבונדסליגה עד גיל 17, אזור צפון/צפון-מזרח: 2008-2009 וולפסבורג הגביע הגרמני: 2014/2015 הסופר קאפ הגרמני: 2015 מדיה וקבצים בנושא מקסימיליאן ארנולד בוויקישיתוף מקסימיליאן ארנולד, באתר Transfermarkt מקסימיליאן ארנולד, באתר Fussballdaten.de (בגרמנית) מקסימיליאן ארנולד, באתר Soccerway מקסימיליאן ארנולד, באתר WorldFootball.net מקסימיליאן ארנולד, באתר National Football Teams מקסימיליאן ארנולד, באתר FootballDatabase.eu
כריסטיאן סירגי

כריסטיאן בוגדן סירגי (ברומנית: Cristian Sârghi, נולד ב-23 בנובמבר 1986) הוא כדורגלן רומני המשחק באוצלול גאלאץ בעמדת הבלם. סירגי התחיל את הקריירה שלו בפוליטכניקה גאלאץ מהליגות הנמוכות. בשנת 2007 חתם באוצלול גאלאץ. ב-6 בדצמבר 2009 הבקיע את שער הבכורה שלו במועדון בתיקו 1-1 נגד ואסלוי. בעונת 2010/2011 זכה עם המועדון באליפות הראשונה בתולדותיה. ב-2 בנובמבר 2011 ערך את הופעת הבכורה שלו בזירה האירופית בהפסד 2-0 למנצ'סטר יונייטד במסגרת שלב הבתים של ליגת האלופות. בקיץ 2014 חתם במכבי נתניה. בתום העונה עזב וחתם בקונקורדיה קיאז'נה וכעבור חצי עונה חתם בארמיס ארדיפו. במרץ 2017 חזר לרומניה וחתם בפאנדורי טרגו ז'יו. באוגוסט 2017 חתם בגז מתאן מדיאש. ביולי 2019 סירגי חתם בפטרולול פלוישט. ב-22 באוגוסט 2020, סירגי חתם באוצלול גאלאץ. כריסטיאן סירגי, באתר ההתאחדות לכדורגל בישראל כריסטיאן סירגי, באתר Transfermarkt כריסטיאן סירגי, באתר Soccerway כריסטיאן סירגי, באתר WorldFootball.net כריסטיאן סירגי, באתר FootballDatabase.eu
ואצלב קאדלץ

ואצלב קאדלץ (בצ'כית: Václav Kadlec; נולד ב-20 במאי 1992) הוא כדורגלן צ'כי המשחק כחלוץ במועדון ספרטה פראג ונבחרת צ'כיה. קאדלץ החל לשחק כדורגל באקדמיית הנוער של מועדון בוהמיינס 1905. הוא עבר לשחק בקבוצת ספרטה פראג, וערך את הופעת הבכורה שלו בקבוצת הבוגרים של המועדון ב-25 באוקטובר 2008, במסגרת משחק ליגת הגמברינוס מול פריבראם. הוא כבש את שערו הראשון בליגה כבר בגיל 16. בנובמבר 2012, קאדלץ סדק את גולגולתו בהתנגשות ראשים עם מרטין נשפור, במהלך משחק של ספרטה פראג מול מלאדה בולסלאב. לאחר 5 עונות במועדונו הצ'כי, חתם קאדלץ ב-18 באוגוסט 2013, במועדון הבונדסליגה איינטרכט פרנקפורט, על חוזה ארבע-שנתי. אחרי עונת בכורה בגרמניה, בה כבש 5 שערי ליגה, הושאל חזרה לקבוצתו הראשונה, ספרטה פראג. אחרי תקופת השאלה קצרה, בה כבש 4 שערי ליגה ב-6 משחקים, שב למועדונו הגרמני. ב-1 בינואר 2016 חתם במיטיולן הדנית. בקיץ 2016 חזר קאדלץ לספרטה פראג. ב-12 באוקטובר 2010 ערך קאדלץ את הופעת הבכורה שלו עבור נבחרת צ'כיה מול ליכטנשטיין. בהופעת בכורה זו, הספיק קאדלץ לכבוש שער בינלאומי ראשון, ובכך להפוך לכובש הצעיר בכל הזמנים עבור הנבחרת הצ'כית. ב-2010 זכה בתואר "הכישרון הצ'כי לשנה". הוא ייצג גם את נבחרת צ'כיה עד גיל 21 במסגרת אליפות אירופה לנבחרות עד גיל 21 2011. ספרטה פראג ליגת העל הצ'כית (2): 2009/2010, 2013/2014 הסופרקאפ הצ'כי (1): 2010 מדיה וקבצים בנושא ואצלב קאדלץ בוויקישיתוף ואצלב קאדלץ, באתר Transfermarkt ואצלב קאדלץ, באתר Soccerway ואצלב קאדלץ, באתר WorldFootball.net ואצלב קאדלץ, באתר National Football Teams ואצלב קאדלץ, באתר FootballDatabase.eu
ווסטרשייר

ווסטרשייר (באנגלית: Worcestershire) הוא מחוז טקסי והיסטורי הממוקם באזור מערב המידלנדס באנגליה. ייסוד המחוז קדם לכיבוש הנורמני של אנגליה בשנת 1066. הוא גובל בהרפורדשייר ממערב, שרופשייר מצפון-מערב, מעט בסטפורדשייר מצפון, וסט מידלנדס מצפון-מזרח, ווריקשייר ממזרח ובגלוסטרשייר מדרום. המחוז מחולק לשש נפות: רדיץ', ווסטר, ברומסגרוב, וויקייבן, וויר פורסט ומלברן הילס. מדיה וקבצים בנושא ווסטרשייר בוויקישיתוף אתר האינטרנט הרשמי של ווסטרשייר ווסטרשייר, באתר אנציקלופדיה בריטניקה (באנגלית) על מחוזות היסטוריים של אנגליה, ראו: Historic counties of England. ערך זה הוא קצרמר בנושא גאוגרפיה של אנגליה. אתם מוזמנים לתרום לוויקיפדיה ולהרחיב אותו.
פינחס (פירושונים)

האם התכוונתם ל... פרשת פינחס – פרשה בספר במדבר גבעת פינחס – אתר בשומרון כהני פינחס – ארגון מחתרתי גזעני-דתי אמריקאי אישים: פינחס – דמות מקראית חפני ופינחס – שני בני עלי הכהן פנחס הדיין – מחכמי פרובנס רב פנחס – אמורא בבלי אברהם צבי פינחס – רב ליטאי חיים פנחס (שוגון) – חוקר פרטי שהיה קצין במשטרת ישראל פנחס כהן פנקס אישים ששמם הפרטי הוא פינחס אישים ששמם הפרטי הוא פנחס
ויליאם האל-ג'ונס

סר ויליאם האל-ג'ונס (באנגלית: William Hall-Jones; ‏ 16 בינואר 1851 – 19 ביוני 1936) היה ראש ממשלת ניו זילנד ה-16 מיוני ועד אוגוסט 1906. הוא היה ראש ממשלה זמני לאחר מותו של ריצ'רד סדון ועד לשובו מחו"ל של ג'וזף וורד. ויליאם האל-ג'ונס נולד בעיר פולקסטון שבקנט, אנגליה. הוא הגיע לדנידין, ניו זילנד ב-1873, שם עבד כנגר ומאוחר יותר כבנאי בטימרו. בעקבות מותו של חבר הפרלמנט ריצ'רד טרנבול, התקיימו באוגוסט 1890 בחירות ביניים במחוז הבחירה של טימרו, בהם נבחר האל-ג'ונס. את מחוז בחירה זה הוא ייצג עד לפרישתו ב-1908. הוא היה חבר פרלמנט עצמאי, אך היה בעל השקפות מתונות ופרוגרסיביות ונטה להזדהות עם דעותיהם של ג'ון באלנס, ג'ורג' גריי וג'ון מקנזי. ב-1896 מונה האל-ג'ונס להיות שר בממשלה. במהלך העדרו של ריצ'רד סדון מהמדינה ב-1906, הוא שימש כראש הממשלה בפועל ומיד לאחר הלווייתו של סדון הוא הרכיב ממשלה חדשה. במהלך תקופת כהונתו הקצרה הוא גם שימש כשר האוצר, שר העבודה, שר העבודות הציבוריות, שר החינוך ושר הימייה. יחד עם זאת, הוא הודיע כי הוא יכהן בתפקיד עד לשובו של סר ג'וזף וורד ממסע מעבר לים. בממשלתו של וורד הוא קיבל את תפקיד שר הרכבות והעבודות הציבוריות. בדצמבר 1908 הוא החליף את ויליאם פמבר ריבס כנציב העליון של ניו זילנד בלונדון, תפקיד אותו מילא עד ל-1912, אז שב לניו זילנד ומונה להיות חבר במועצה המחוקקת (הבית העליון של הפרלמנט של ניו זילנד שהיה קיים אז). מדיה וקבצים בנושא ויליאם האל-ג'ונס בוויקישיתוף Hall-Jones, John. "Hall-Jones, William 1851-1936". Dictionary of New Zealand Biography. Ministry for Culture and Heritage. Retrieved 10 December 2011. 'HALL-JONES, Hon. Sir William', from An Encyclopaedia of New Zealand, edited by A. H. McLintock, originally published in 1966. Te Ara - the Encyclopedia of New Zealand, updated 9-Nov-11 ויליאם האל-ג'ונס, באתר אנציקלופדיה בריטניקה (באנגלית)
דוד מאיר

דוד מרדכי מאיר (7 ביוני 1926 – 14 בדצמבר 1992) היה רופא ישראלי יוצא ארצות הברית, אשר כיהן כמנהל הכללי השלישי של בית החולים שערי צדק בירושלים. דוד מאיר נולד בברוקלין שבניו יורק כדוד מרדכי ליפשיץ, בן למשפחה שמוצאה מליטא. לימים שינה את שם משפחתו למאיר, כשמו הפרטי של אביו. מאיר למד בישיבת תורה ודעת. השלים לימודי תואר ראשון בכימיה בישיבה יוניברסיטי וסיים את לימודי הרפואה באוניברסיטת אוטווה שבקנדה. התמחה בפתולוגיה תוך כדי שירות כרופא בחיל האוויר של ארצות הברית. שירת בקוריאה כרופא בחדר מיון. בשנת 1958 הצטרף לסגל הקולג' החדש לרפואה על שם אלברט איינשטיין בישיבה יוניברסיטי וניהל בו את התוכנית ללימודי הפתולוגיה. בשנת 1968, בגיל 42, עלה מאיר לישראל ומונה כמנהל הכללי של בית החולים שערי צדק, לאחר פטירתו הפתאומית של קודמו ד"ר פאלק שלזינגר. הוא תואר ככוח המניע בבניית הקמפוס החדש של בית החולים ליד שכונת בית וגן ובהעברת בית החולים אליו, מהלך שבעטיו גם הופנתה כלפיו ביקורת, שכן הוא היקשה על מצבו הכספי של בית החולים. בימיו נפתחו בבית החולים מחלקות ושירותים חדשים רבים. כיהן כמנהל בית החולים עד 1981. נטורי קרתא התנגדו למינויו של מאיר למנהל בית החולים בשל עיסוקו כפתולוג. בחודש אפריל 1969 הושחת ביתו על ידי קבוצה של חרדים, שגם פגעו באמו הזקנה, בטענה שמאיר מאפשר נתיחות מתים בבית החולים בניגוד להלכה היהודית. בחודש יולי 1969 מנעו בעדו חרדים בשל אותה טענה מלהתפלל ליד הכותל המערבי. מאיר לימד פתולוגיה בבית הספר לרפואה של האוניברסיטה העברית. הוא גם שימש כחבר חבר הנאמנים של אוניברסיטת בר-אילן והיה ממייסדי האגודה לרפואה ומשפט. ב-14 בדצמבר 1992 נפטר דוד מאיר בירושלים. הוא מת מפצעים שנגרמו לו כשנפגע על ידי מכונית ליד ביתו בעיר. נקבר בבית הקברות סנהדריה. מאיר היה נשוי ואב לשלושה. פרופ' דוד מאיר באתר המרכז הרפואי שערי צדק דוד מאיר באתר Stillman צבי לביא, לא באתי לחולל מהפכה, מעריב, 11 בדצמבר 1968, באתר עיתונות יהודית היסטורית ידיעה על מותו של מאיר, באתר הניו יורק טיימס הקדשה לדוד מאיר בספר Modern Scholarship in the Study of Torah, באתר Google Books שלושה ימים לאחר כניסתו לתפקידו כמנהל בית החולים שערי צדק התרחש פיגוע בשוק מחנה יהודה, אשר בית החולים קלט את מרבית הנפגעים ממנו (צבי לביא, לא באתי לחולל מהפכה, מעריב, 11 בדצמבר 1968, באתר עיתונות יהודית היסטורית). פרופ' דוד מאיר באתר המרכז הרפואי שערי צדק. SHAARE ZEDEK DIRECTOR-GENERAL: HADASSAH CAN EXPAND AND FLOURISH IF CHANGES ARE MADE, באתר Jerusalem Post, FEBRUARY 9, 2014, ריאיון עם פרופ' יונתן הלוי אתר המרכז הרפואי שערי צדק. החרדים מכינים הפגנה נגד מנהל ביה"ח שערי צדק, מעריב, 29 באוקטובר 1968 ידיעה על השחתת ביתו של מאיר, באתר JTA. יוסף צוריאל, חרדים קנאים התנכלו לד"ר מאיר; הפריעו לתפילתו ליד הכותל המערבי, מעריב, 27 ביולי 1969
גינדין

גינדין הוא שם משפחה. האם התכוונתם ל... אבה גינדין – כדורגלן עבר פיני-ישראלי תמר עילם גינדין – בלשנית המתמחה בפרסית ובאיראן הקדומה והמודרנית עודד גינדין – ספורטאי עבר ישראלי
וילטשייר

וילטשייר (באנגלית: Wiltshire) הוא מחוז באזור דרום-מערב אנגליה. הוא גובל בדורסט, סאמרסט, המפשייר, גלוסטרשייר, אוקספורדשייר וברקשייר. וילטשייר בולט בארכאולוגיה הפרה-רומית שבו. במחוז ישנן עדויות ארכאולוגיות רבות ליישובים מן התקופה המזוליתית, הנאוליתית והברונזה. הבולטים שבאתרים אלו (ואולי בבריטניה כולה) הם סטונהנג' ואייווברי. במאה ה-6 וה-7 וילטשייר היה קצה בריטניה הסקסונית. מבחינה כלכלית, צפון המחוז עשיר יותר מחלקו הדרומי. בצפון המחוז ממוקמות תאגידים בינלאומיים רבים, ובהם הונדה, אינטל ומוטורולה. וילטשייר בולט בכך שאחוז גבוה מתושביו עובדים בייצור תעשייתי כלשהו (בעיקר ציוד חשמלי ומכשירים, מוצרי מזון, משקאות, ריהוט, גומי, תרופות ומוצרי פלסטיק). בנוסף על כך, המגזר הציבורי ממלא גם הוא חלק מרכזי בתעסוקה. לכוחות המזוינים של בריטניה יש בסיסים רבים במחוז בהם מחנה בולפורד. וילטשייר מורכבת משבעה מחוזות בחירה לבית הנבחרים הבריטי. בבחירות הכלליות 2017 המפלגה השמרנית ניצחה בכל שבעת המחוזות. עד שנת 2009 התקיימו כ-4 מועצות מחוזיות, עד שכולן אוחדו לכדי מחוז אחד. מועצת המחוז הנוכחית מורכבת מ-98 נציגים. הבחירות האחרונות למועצה התקיימו ב-4 במאי 2017 ותוצאותיהן היו: המפלגה השמרנית- 68 נציגים המפלגה הליברל-דמוקרטית- 20 נציגים עצמאיים- 7 נציגים מפלגת הלייבור- 3 נציגים מדיה וקבצים בנושא וילטשייר בוויקישיתוף אתר האינטרנט הרשמי של וילטשייר וילטשייר, באתר אנציקלופדיה בריטניקה (באנגלית) ערך זה הוא קצרמר בנושא גאוגרפיה של אנגליה. אתם מוזמנים לתרום לוויקיפדיה ולהרחיב אותו.
סנדרס

האם התכוונתם ל... ברני סנדרס – פוליטיקאי אמריקאי ג'ורג' סנדרס – שחקן ומוזיקאי אנגלי דניאל סנדרס – חוקר שפות יהודי-גרמני הרלנד סנדרס – איש עסקים אמריקאי לורנס סנדרס – סופר אמריקאי פרעה סנדרס – מוזיקאי אמריקאי ריצ'רד סנדרס (אנ') – תסריטאי ושחקן-עבר אמריקאי ריקי סנדרס – שחקן פוטבול אמריקאי סנדרסון
ההר הקדוש

ההר הקדוש (באנגלית: The Holy Mountain) הוא סרט פנטזיה סוריאליסטי משנת 1973 בבימויו של אלחנדרו חודורובסקי שגם שיחק בסרט, הלחין, עיצב תפאורה, ועיצב לבוש. הסרט הופק על ידי מנהל הביטלס, אלן קליין מחברת ABKCO Records, אחרי ההצלחה המחתרתית וההערכה שחלקו ג'ון לנון וג'ורג' הריסון לסרטו הקודם של חודורובסקי EL TOPO. הסרט הוקרן בפסטיבל קאן וכן בהקרנות שונות בסן פרנסיסקו ובניו יורק בשנת 1973, אך לא בהקרנות מסחריות. העלילה סוריאליסטית, ומרובת פרטים ביזאריים ואזוטריים אך ניתן לסכם אותה כך: אדם (שבהמשך מזוהה כ"הגנב") המייצג את "השוטה" בקלפי טארוט שוכב על האדמה כשזבובים מכסים את פניו כאילו היה צואה, מתיידד עם גמד חסר גפיים (המייצג את הקלף "חמש חרבות" בקלפי טארוט) והולך לעיר כדי להשיג כסף מתיירים. הגנב דומה לישו כך שכמה מתושבי העיר משתמשים בגופו כדי ליצור העתקים צלובים. הגנב מתווכח עם כומר אשר מתנגד לכך שהגנב אוהב את דמותו כישו ולכן הגנב אוכל את פני העתק צלמו ושולח את ההעתק לשמים על ידי בלונים, כך הוא מדמה את אכילת בשרו של ישו בטקס המיסה הנוצרי ומציע את עצמו לאלוהי השמיים. לאחר מכן הוא רואה המון מתקבץ סביב מגדל גבוה, קרס גדולה יורדת מהמגדל עם מטבעות זהב וההמונים מעמיסים על הקרס אוכל, הגנב רוצה למצוא את מקור הזהב ועולה על הקרס במקום המזון. במגדל הוא פוגש את האלכימאי ואת עוזרתו. לאחר עימות עם האלכימאי הוא עושה את צרכיו במיכל והאלכימאי הופך את הצואה לזהב ואומר לגנב: "אתה צואה ואתה יכול להפוך את עצמך לזהב". הגנב לוקח את הזהב אך כאשר הוא רואה את עצמו בראי הוא שובר את הראי בזעם בעזרת הזהב, והאלכימאי לוקח אותו כחניך. האלכימאי מציג לגנב שבעה אנשים שילוו אותו במסע, אשר מוצגים כבעלי הכח והמוסר כמוהו. כל דמות קשורה לכוכב במונחים אסטרולוגיים כאשר כל דמות מייצגת את ההיבטים הגרועים של התכונות האנושיות המקושרות לכל כוכב לכת באסטרולוגיה. לאחר הצגת הדמויות וההגעה שלהן למגדל האלכימאי מעביר אותן ביחד עם הגנב והעוזרת טקסי שינוי רוחניים ולאחר מכן הם יוצאים למסע גשמי ארוך להשגת חיי נצח לעבר ההר הקדוש עליו גרים תשעה מאסטרים בעלי חיי נצח. "ההר הקדוש", במסד הנתונים הקולנועיים IMDb (באנגלית) "ההר הקדוש", באתר נטפליקס "ההר הקדוש", באתר AllMovie (באנגלית) "ההר הקדוש", באתר Rotten Tomatoes (באנגלית) "ההר הקדוש", באתר Metacritic (באנגלית) "ההר הקדוש", במסד הנתונים הקולנועיים KinoPoisk (ברוסית) ההר הקדוש, קדימון הסרט באתר יוטיוב
פטריק הרמן

פטריק הרמן (בגרמנית: Patrick Herrmann; נולד ב-12 בפברואר 1991) הוא כדורגלן עבר גרמני ששיחק בתפקיד הקשר בבורוסיה מנשנגלדבך ובנבחרת גרמניה. כיליד העיר זארבריקן, הרמן החל לשחק במועדון הכדורגל אוכטלפאנגן מהעיר הסמוכה אילינגן. בגיל 13, הצטרף לקבוצת הילדים של זארבריקן. בקיץ 2008, הצטרף לבורוסיה מנשנגלדבך. ב-16 בינואר 2010, הרמן ערך את הופעת הבכורה שלו כשחקן, כאשר עלה כמחליף למשחק הבונדסליגה נגד בוכום. גלדבאך כבש שער תוך פחות מדקה מרגע כניסתו למשחק, כאשר הרמן מבשלו לפביאן באקר. המשחק לעומת זאת, הסתיים בהפסד קבוצתו 1–2. במחצית השנייה של עונת 2009–2010, שותף, הרמן ב-13 משחקי ליגה, וכך זכה לעצמו בחוזה חדש עד ל-2014. בשלב מאוחר יותר בקריירה, כאשר הפך עצמו לשחקן סגל קבוע במועדון, האריך את חוזהו עד ל-2019. בקיץ 2024 פרש הרמן ממשחק פעיל, לאחר שהעביר את כל קריירת הבוגרים שלו בבורוסיה מנשנגלדבאך. ב-15 עונותיו בקבוצה ערך הרמן 351 הופעות ליגה והבקיע בהן 47 שערים. נכון לאוגוסט 2024, מספר הופעות הליגה מדרג את הרמן במקום הרביעי בטבלת שיאני ההופעות של בורוסיה מנשנגלדבאך בבונדסליגה בכל הזמנים, אחרי ברטי פוגטס, אובה קאמפס והרברט וימר. הרמן ייצג את גרמניה בכל נבחרות הנוער מגילאי 16 עד 21. ב-24 במרץ 2013, הוא זומן לראשונה לסגל הנבחרת הגרמנית הבוגרת, למשחק במסגרת טורניר מוקדמות מונדיאל 2014 מול קזחסטן. הרמן לא שותף במשחק זה. את הבכורה ערך הרמן בהפסד 1–2 לנבחרת ארצות הברית במשחק ידידות. הרמן בישל את השער של גרמניה במשחק זה למריו גצה. מדיה וקבצים בנושא פטריק הרמן בוויקישיתוף פטריק הרמן, באתר Transfermarkt פטריק הרמן, באתר Fussballdaten.de (בגרמנית) פטריק הרמן, באתר Soccerway פטריק הרמן, באתר WorldFootball.net פטריק הרמן, באתר National Football Teams פטריק הרמן, באתר FootballDatabase.eu טבלת שיאני ההופעות של בורוסיה מנשנגלדבך בבונדסליגה באתר worldfootball.net
Divine (אלבום של בליינדד קולוני)

Divine (מאנגלית: אלוהי) הוא אלבום הבכורה של להקת הדת' מטאל השוודית בליינדד קולוני. האלבום יצא לאור באוקטובר של שנת 2005. כל השירים נכתבו והולחנו על ידי להקת בליינדד קולוני. בליינדד קולוני ניקלס סוונסון - שירה טוביאס אולסון - גיטרה יוהאן בלורמסטרום - גיטרה רוי ארלנדסון - גיטרה בס סטפן פרנזן - תופים הפקה ריקי אנדרנוי - עיצוב גרפי קרלוס דל אולמו - עטיפת האלבום מידע על האלבום Divine באתר MusicBrainz האלבום באתר Allmusic ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
אנדרה האן

אנדרה האן (בגרמנית: André Hahn; נולד ב-13 באוגוסט 1990) הוא כדורגלן גרמני המשחק כקשרה של קבוצת אאוגסבורג מהבונדסליגה. האן החל לשחק כדורגל במועדון הנוער של עיר הולדתו אוטרנדורף. משם עבר לשחק בכמה קבוצות נוער שונות, עד שאת הקריירה המקצוענית שלו ככדורגלן בוגר החל בקבוצת המילואים של המבורג, אליה הצטרף ב-2008. לאחר ששיחק בה שנתיים, הוא עבר לשחק אוברנוילנד, שממוקמת בפרבר של העיר ברמן. במועדונו החדש עורר רושם טוב במהרה, לאחר שכבש 8 שערין ב-15 משחקי ליגה, בחציון הראשון של עונת 2010–2011. אחרי הפתיחה המוצלחת שלו במועדונו החדש, האן זכה למעבר לקבוצת קובלנץ מהליגה הגרמנית השלישית. הוא ערך את הופעת הבכורה שלו בקובלנץ, לאחר שהחליף את תומאס קלאסן, בניצחון 2–3 מול רוט-וייס אהלן. הוא ערך באותה העונה 15 הופעות נוספות עבור קובלנץ, וסיים יחד עם מועדונו במקום ה-11. למרות המקום בו סיימה קובלנץ, היא פרשה מהליגה בשל קשיים כלכליים, דבר שהוביל לעזיבתו של האן. הקבוצה שקפצה על החתמתו הייתה קיקרז אופנבך, גם היא מהליגה השלישית. אחרי 18 חודשים מוצלחים באופנבך, אנדרה חתם באאוגסבורג מהבונדסליגה, בינואר 2013. בתוך זמן קצר, האן ביסס את מעמדו כשחקן הרכב במועדונו החדש, ושיחק בהרכב הפותח של המועדון ב-12 משחקי ליגה, במחצית השנייה של עונת 2012–2013, ועזר רבות להישרדותה של אוגסבורג בליגה הבכירה בגרמניה. לאחר עונה מוצלחת נוספת ברמתו האישית באוגסבורג, האן חתם בבורוסיה מנשנגלדבך. באוקטובר 2015 נפצע האן והושבת לתקופה ארוכה, לאחר שספג במשחק ליגה עבירה קשה משחקן שאלקה 04 יוהאנס גייס, שהושעה לחמישה משחקים. ביוני 2017 חתם האן בהמבורג. האן שיחק בקבוצה עונה אחת, בה הבקיע שלושה שערים, אך לא הצליח למנוע את נשירתה אל הבונדסליגה השנייה בפעם הראשונה בתולדות המועדון. לאחר ירידתה של המבורג, חתם האן באאוגסבורג, מועדון בו שיחק בעבר בהצלחה רבה. האן מעולם לא שיחק בסגל נבחרות גרמניה הצעירות, אך לאחר שעבר לשחק במועדון מהליגה הבכירה הגרמניה, וצד את עיניהם של מאמני הנבחרת, הוא זומן לראשונה לסגל נבחרת גרמניה לקראת משחק ידידות מול צ'ילה ב-5 במרץ 2014. האן נמנה בסגל 30 השחקנים המורחב-המוקדם שהציג מאמן הנבחרת הגרמנית יואכים לב, לקראת השתתפותה של גרמניה במונדיאל 2014 בברזיל. לבסוף, האן לא זומן לסגל הרשמי של הנבחרת לטורניר. מדיה וקבצים בנושא אנדרה האן בוויקישיתוף אנדרה האן, באתר Transfermarkt אנדרה האן, באתר Fussballdaten.de (בגרמנית) אנדרה האן, באתר Soccerway אנדרה האן, באתר WorldFootball.net אנדרה האן, באתר National Football Teams אנדרה האן, באתר FootballDatabase.eu
Bedtime Prayers

Bedtime Prayers (מאנגלית: תפילות של זמן השינה) הוא האלבום השני של להקת הדת' מטאל השוודית בליינדד קולוני. האלבום יצא לאור בדצמבר של שנת 2006. כל השירים נכתבו והולחנו על ידי להקת בליינדד קולוני. בליינדד קולוני ג'ון שוסטר - שירה טוביאס אולסון - גיטרה ג'ון בלומסטרום - גיטרה רוי ארלנדסון - גיטרה בס סטפן פרנזן - תופים מידע על האלבום Bedtime Prayers באתר MusicBrainz האלבום Bedtime Prayers באתר Discogs האלבום באתר Allmusic ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Apocalyptic Feasting

Apocalyptic Feasting (מאנגלית: סעודה אפוקליפטית) הוא אלבום הבכורה של להקת הדת' מטאל האמריקאית בריין דריל. האלבום יצא לאור בפברואר של שנת 2008, וזכה לביקורות חיוביות. כל השירים נכתבו והולחנו על ידי להקת בריין דריל. בריין דריל סטיב רטהג'ן – שירה דילן רוסקין – גיטרה ג'ף הוגהל – גיטרה בס מרקו פיטרוצלה – תופים מידע על האלבום Apocalyptic Feasting באתר MusicBrainz האלבום Apocalyptic Feasting באתר Discogs ביקורת על האלבום באתר About.com ביקורת על האלבום באתר Allmusic ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
The Parasites

The Parasites (מאנגלית: הטפילים) הוא מיני אלבום של להקת הדת' מטאל האמריקאית בריין דריל וההקלטה הראשונה שלה. האלבום יצא לאור ביולי של שנת 2006. כל השירים נכתבו והולחנו על ידי להקת בריין דריל. בריין דריל סטיב רטהג'ן - שירה דילן ראסקין - גיטרה, גיטרה בס מרקו פיטרוצלה - תופים מידע על האלבום The Parasites באתר MusicBrainz The Parasites באתר Encyclopaedia Metallum ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
רוברט בקר

רוברט תומאס בקר (באנגלית: Robert T. Bakker; נולד ב-24 במרץ 1945), המוכר כבוב בקר, הוא פלאונטולוג אמריקאי המתמחה בדינוזאורים, ובפרט בהתנהגותם ובאקולוגיה שלהם. הוא למד באוניברסיטת ייל ועשה את הדוקטורט באוניברסיטת הרווארד. כיום משמש כאוצר במוזיאון יוסטון למדעי הטבע. בקר נחשב לאחד הפלאונטולוגים הידועים בעולם והיה אחד האחראים המרכזיים לשינוי בתפישה של הדינוזאורים מיצורים מגושמים, איטיים וטיפשים ליצורים אלגנטיים, פעילים, מהירים וחכמים. בקר הוא מהתומכים העיקריים, החשובים והידועים בתאוריה שהדינוזאורים היו בעלי "דם חם", פעילים, חכמים, מהירים וסתגלנים. הוא פרסם את מאמרו הראשון בנושא זה ב-1968. הוא היה מבין הראשונים שטענו שהדינוזאורים היו אנדותרמיים (בעלי דם חם) במאמר "Dinosaur Renaissance" שפורסם באפריל 1975 בסיינטיפיק אמריקן. מאמר זה הוביל לתקופת "רנסאנס הדינוזאורים" בפלאונטולוגיה. עבודתו החשובה "The Dinosaur Heresies" פורסמה ב-1986. כמו כן הוא מצא ראיות לטיפול בצאצאים באתרי קינון של אלוזאורוס. ב-2012 צוות ממוזיאון יוסטון למדעי הטבע גילה מאובן של טריצרטופס, שזכה לשם "ליין", הכולל שלד כמעט שלם וטביעת עור מאובנת. בנוסף למחקר בקר עוסק בהנגשת הפלאונטולוגיה ומדע הדינוזאורים לציבור הרחב בספרי מדע פופולרי, בתוכניות טלוויזיה בנושא ועוד. הוא היה אחד היועצים המדעיים של סדרת המדע הפופולרי "The Dinosaurs" של ערוץ PBS. בקר גם עוסק באמנות פלאונטולוגית ומאייר דינוזאורים. בקר היה גם מהיועצים המדעיים של סדרת סרטי פארק היורה. לצידו היה גם היועץ בר-הפלוגתא שלו ג'ק הורנר. השניים התווכחו על מספר דברים, בין השאר על תזונתו של הטירנוזאורוס רקס. בעוד בקר הניח שהוא היה צייד פעיל, הורנר הניח שהיה בעיקר אוכל נבלות אך היה גם לוכד טרף איטי וחלש. דמותו של "דוקטור רוברט ברוק" בפארק היורה 2 התבססה עליו ולאחר שהיא נטרפה על ידי טירנוזאורוס, בקר כתב להורנר שהסרט מוכיח שהוא צדק. בנוסף דמותו מצוטטת בסרט הראשון בידי טים שאומר לד"ר אלן גרנט: "יש עוד ספר של רוברט בקר בו הוא טוען שהדינוזאורים מתו ממחלות". בקר אכן לא מסכים עם התאוריה של ההכחדה שנגרמה בידי מטאוריט גדול וטוען שדינוזאורים ממינים שונים נעלמו לאורך השנים ואלה ששרדו עד הסוף מתו ממחלות ומתנודות היבשות. בקר משתייך לזרם הדתי פנטקוסטליזם וטוען שאין סתירה בין אמונה באל לבין המדע. מדיה וקבצים בנושא רוברט בקר בוויקישיתוף רוברט בקר, ברשת החברתית Goodreads ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Quantum Catastrophe

Quantum Catastrophe הוא האלבום השני של להקת הדת' מטאל האמריקאית בריין דריל. האלבום יצא לאור במאי של שנת 2010. כל השירים נכתבו והולחנו על ידי להקת בריין דריל. בריין דריל סטיב רטג'סטן - שירה דילן ראסקין - גיטרה איוון מונגויה - גיטרה בס רון קסאי - תופים מידע על האלבום Quantum Catastrophe באתר MusicBrainz האלבום Quantum Catastrophe באתר Discogs האלבום באתר Encyclopaedia Metallum ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.